## Pravilnik o izmjenama i dopunama Pravilnika o razvrstavanju, minimalnim uvjetima i kategorizaciji ugostiteljskih objekata

### NN 137/1998 (20.10.1998.), Pravilnik o izmjenama i dopunama Pravilnika o razvrstavanju, minimalnim uvjetima i kategorizaciji ugostiteljskih objekata

# **MINISTARSTVO TURIZMA**

Na temelju odredbe članka 4. stavka 4., članka 13. stavka 3. i 4., članka
15. stavka 2. i 3., članka 16. stavka 2. i članka 35. stavka 2. Zakona
o ugostiteljskoj djelatnosti ("Narodne novine", broj 46/97. - pročišćeni
tekst i 68/98.), ministar turizma donosi

## **PRAVILNIK**

### **O IZMJENAMA I DOPUNAMA PRAVILNIKA O RAZVRSTAVANJU, MINIMALNIM UVJETIMA I KATEGORIZACIJI UGOSTITELJSKIH OBJEKATA**

Članak 1.

U Pravilniku o razvrstavanju, minimalnim uvjetima i kategorizaciji ugostiteljskih
objekata ("Narodne novine", broj 57/95., 110/96., 24/97. i 61/98.) članak
9. briše se.

Članak 2.

U članku 50. stavak 3. mijenja se i glasi:

"(3) Iznimno od odredbi stavka 1. i 2. ovog članka, ugostiteljski objekt
koji je smješten u zgradi koja je registrirana kao povijesno-kulturni objekt
ili u objektu od posebne ambijentalne vrijednosti odnosno u zaštićenoj
spomeničkoj cjelini, može, temeljem pribavljenog odobrenja ministra turizma,
a uz prethodno pribavljene dozvole sukladno propisima o zaštiti spomenika
kulture, odgovarajuće odstupiti od minimalnih uvjeta odnosno minimalnih
uvjeta i uvjeta za kategoriju".

Članak 3.

U članku 61. stavak 5. briše se.

Članak 4.

U članku 83. iza stavka 2. dodaje se novi stavak 3., koji glasi:

"(3) Iznimno od stavka 2. ovog članka, ako se pranje posuđa obavlja
strojno, prostor za pripremanje jela može imati jednodijelno korito za
pranje posuđa s toplom i hladnom vodom".

Dosadašnji stavci 3., 4. i 5. postaju stavci 4., 5. i 6.

Članak 5.

Članak 101. mijenja se i glasi:

"(1) Ugostiteljski objekti kategoriziraju se u sljedeće kategorije:

1. Hotel:

```
                - prva kategorija       pet zvjezdica,
                - druga kategorija      četiri zvjezdice,
                - treća kategorija      tri zvjezdice,
                - četvrta kategorija    dvije zvjezdice,
                - peta kategorija       jedna zvjezdica.
        2.      Hotelsko naselje:
                - prva kategorija       tri zvjezdice,
                - druga kategorija      dvije zvjezdice,
                - treća kategorija      jedna zvjezdica.
        3.      Hotelsko-apartmansko naselje:
                - prva kategorija       tri zvjezdice,
                - druga kategorija      dvije zvjezdice,
                - treća kategorija      jedna zvjezdica.
        4.      Aparthotel:
                - prva kategorija       pet zvjezdica,
                - druga kategorija      četiri zvjezdice,
                - treća kategorija      tri zvjezdice,
                - četvrta kategorija    dvije zvjezdice,
                - peta kategorija       jedna zvjezdica.
        5.      Apartmansko naselje:
                - prva kategorija       tri zvjezdice,
                - druga kategorija      dvije zvjezdice,
                - treća kategorija       jedna zvjezdica.
        6.      Motel:
                - prva kategorija       tri zvjezdice,
                - druga kategorija      dvije zvjezdice,
                - treća kategorija       jedna zvjezdica.
        7.      Pansion:
                - prva kategorija       tri zvjezdice,
                - druga kategorija      dvije zvjezdice,
                - treća kategorija       jedna zvjezdica.
        8.      Kamp:
                - prva kategorija       četiri zvjezdice,
                - druga kategorija      tri zvjezdice,
                - treća kategorija      dvije zvjezdice,
                - četvrta kategorija    jedna zvjezdica.
        9.      Apartman i apartmani:
                - prva kategorija       pet zvjezdica,
                - druga kategorija      četiri zvjezdice,
                - treća kategorija      tri zvjezdice,
                - četvrta kategorija    dvije zvjezdice,
                - peta kategorija       jedna zvjezdica.
        10.     Apartman tip studio:
                - prva kategorija       tri zvjezdice,
                - druga kategorija      dvije zvjezdice,
                - treća kategorija      jedna zvjezdica.
        11.     Kuća za odmor:
                - prva kategorija       pet zvjezdica,
                - druga kategorija      četiri zvjezdice,
                - treća kategorija      tri zvjezdice,
                - četvrta kategorija    dvije zvjezdice,
                - peta kategorija       jedna zvjezdica.
        12.     Sobe za iznajmljivanje:
                - prva kategorija       tri zvjezdice,
                - druga kategorija      dvije zvjezdice,
                - treća kategorija      jedna zvjezdica."

```

Članak 6.

Članak 104. mijenja se i glasi:

"(1) Vrsta i kategorija ugostiteljskog objekta označava se standardiziranom
pločom ako ovim Pravilnikom nije drukčije propisano.

(2) Oznaka za kategoriju ugostiteljskog objekta je zvjezdica.

(3) Standardiziranu ploču iz odredbe stavka 1. ovog članka veličine
30¤30 cm imaju ugostiteljski objekti s oznakom vrste:

- Hotel s riječju: "HOTEL", a depandansa s riječju: "DEPANDANSA",

- Hotelsko naselje s riječima: "HOTELSKO NASELJE",

- Hotelsko-apartmansko naselje s riječima: "HOTELSKO-APARTMANSKO NASELJE",

- Aparthotel s riječju: "APARTHOTEL",

- Apartmansko naselje s riječima: "APARTMANSKO NASELJE",

- Apartmani s riječju: "APARTMANI",

- Motel s riječju: "MOTEL",

- Pansion s riječju: "PANSION",

- Kamp s riječju: "KAMP",

- Kuća za odmor s riječima: "KUĆA ZA ODMOR" i simbolom kuće.

(4) Standardiziranu ploču iz odredbe stavka 1. ovog članka veličine
25¤25 cm imaju ugostiteljski objekti s oznakom vrste:

- Apartman i apartman tip Studio s riječju: "APARTMAN",

- Sobe za iznajmljivanje s riječju: "SOBE" i simbolom postelje.

(5) Standardizirana ploča iz odredbe stavka 1. ovog članka je od visoko
poliranog nehrđajućeg čelika, na kojem je otisnuto tamno plavo polje na
način da ono ostaje u okviru od neobojenog visoko poliranog nehrđajućeg
čelika. Na ploči se u gornjem dijelu nalazi zlatnom bojom otisnuta oznaka
kategorije (zvjezdice). Neke vrste ugostiteljskih objekata imaju ispod
oznake kategorije odgovarajući propisani simbol. Neobojenim nehrđajućim
čelikom na sredini ploče ispisana je vrsta ugostiteljskog objekta, a uz
donji rub povučena je crta ispod koje je ispisano: "Republika Hrvatska,
Ministarstvo turizma". Na dnu u sredini standardizirane ploče ispisana
je slovna i brojčana oznaka ploče.

(6) Na ulazu odnosno prilazu u zgradu odnosno kamp u kojem građanin
pruža ugostiteljske usluge u domaćinstvu treba vidno istaknuti standardizirane
ploče sukladno odredbama stavka 3. i 4. ovog članka tako da one budu uočljive
s javne površine.

(7) U slučaju kada su u domaćinstvu građana sobe ili apartmani različitih
kategorija, na standardiziranoj ploči označava se vrta objekta i oznake
kategorija tih objekata.

(8) U slučaju kada se u domaćinstvu građana iznajmljuju sobe i apartmani
iste ili različite kategorije tada se na standardiziranoj ploči označavaju
obje vrste objekata i oznaka kategorija tih objekata.

(9) Za izradu i nabavu standardiziranih ploča iz odredbi stavka 3.,
4., 5., 7. i 8. ovog članka nadležno je Ministarstvo turizma.

Troškove izrade i dostave standardizirane ploče snosi ugostitelj odnosno
građanin. Ministarstvo turizma će ugostitelju odnosno građaninu pribaviti
propisanu standardiziranu ploču slovno i brojčano označenu, temeljem izdanog
rješenja kojim je utvrđena kategorija ugostiteljskog objekta, te dostavljenog
zahtjeva i dokaza o uplati troškova za standardiziranu ploču.

(10) Iznimno od članka 53. stavka 1. i 2. ovog Pravilnika i stavka 6.
ovog članka, ugostiteljski objekt koji je smješten u zgradi koja je registrirana
kao povijesno-kulturni objekt, ili u objektu od posebne ambijentalne vrijednosti
odnosno u zaštićenoj spomeničkoj cjelini, standardizirane ploče ističu
se sukladno posebnim propisima o zaštiti spomenika kulture.

(11) Grafička rješenja standardiziranih ploča iz odredbi stavka 3.,
4., 5., 7. i 8. ovog članka sadržana su u Prilogu IX. koji je sastavni
dio ovog Pravilnika.

Članak 7.

Članak 104a. mijenja se i glasi:

"(1) U objektu (apartmanu, apartmanu tip Studio, kući za odmor i sobi
za iznajmljivanje) u kojem građanin pruža ugostiteljske usluge u domaćinstvu
treba biti istaknut ovjeren cjenik.

(2) Cjenik iz stavka 1. ovog članka obvezno sadrži podatke o:

- cijeni usluga koje se nude,

- iznosu boravišne pristojbe,

- vrsti objekta,

- kapacitetu i

- kategoriji objekta.

(3) Osim podataka iz stavka 2. ovog članka, u zaglavlju cjenika mora
biti navedeno i ime i prezime osobe koja je ovlaštena pružati ugostiteljske
usluge u domaćinstvu, te njena adresa navedena u odobrenju za pružanje
tih usluga.

(4) Cjenik iz odredbe stavka 1. ovog članka obvezno se vidno i na odgovarajući
način zaštićen izlaže unutar smještajne jedinice na koju se odnosi".

Članak 8.

Članak 105. mijenja se i glasi:

"(1) Ako su ugostiteljski objekti vrste hotel, aparthotel i apartmani
iz skupine "Hoteli", rješenjem nadležnog tijela državne uprave kategorizirani
u drugu ili treću kategoriju (četiri ili tri zvjezdice) ispunjavaju sve
obvezatne elemente osim jednog, kao i veći dio neobvezatnih elemenata propisanih
za višu kategoriju, te ako temeljem razine usluga i općim dojmom ispunjavaju
uvjete za višu kategoriju, ugostitelj može podnijeti zahtjev da se objektu
po posebnom postupku utvrdi viša kategorija.

(2) U slučaju iz stavka 1. ovog članka ministar turizma imenovat će
posebno povjerenstvo koje će dati ocjenu opravdanosti zahtjeva.

(3) Troškove rada povjerenstva snosi ugostitelj. O visini troškova ugostitelj
će biti upoznat prije provođenja postupka."

Članak 9.

Članak 105a. mijenja se i glasi:

"Postupak kojim se utvrđuju minimalni uvjeti i uvjeti za kategoriju
ugostiteljskih objekata iz skupine "hoteli" kojih se kategorije označavaju
s tri, četiri ili pet zvjezdica, provodi stručna služba Ministarstva turizma.
Stručnu službu imenuje ministar turizma na način da jednu komisiju čine
tri člana i to: dva stručna djelatnika Ministarstva turizma i pročelnik
nadležnog županijskog ureda. Članovima stručne službe mogu se odrediti
zamjenici".

Članak 10.

Članak 106. mijenja se i glasi:

"(1) Postupak kojim se utvrđuju minimalni uvjeti i uvjeti za kategoriju
ugostiteljskih objekata za smještaj, osim navedenih u odredbama članka
105a. ovog Pravilnika, provodi stručna služba nadležnog ureda koja se sastoji
od najviše tri člana, a imenuje je pročelnik nadležnog ureda uz suglasnost
ministra turizma.

(2) Stručnu službu iz stavka 1. ovog članka čine stručni djelatnici
nadležnog ureda, osobe iz šire stručne javnosti iz područja ugostiteljstva
i turizma, te po potrebi i iz drugih gospodarstvenih područja.

(3) Iznimno od odredbi stavka 1. ovog članka, po potrebi i uz suglasnost
ministra turizma, pročelnik nadležnog županijskog ureda može imenovati
više stručnih službi, odnosno članovima stručne službe može odrediti zamjenike."

Članak 11.

Članak 107. mijenja se i glasi:

"(1) Ugostitelj odnosno građanin snosi troškove postupka iz odredbi
članka 105a. i 106. ovog Pravilnika, koje čine: dnevnica, troškovi prijevoza
(vodeći pri tom računa o štedljivosti i racionalnosti) i troškovi smještaja
za članove stručne službe, paušalna naknada za rad stručne službe u visini
trostrukog iznosa dnevnice, te troškovi izrade i dostave standardizirane
ploče.

(2) Ministar turizma određuje visinu i način isplate naknade za rad
stručne službe iz odredbe članka 105a. ovog Pravilnika.

(3) Pročelnik nadležnog ureda određuje visinu i način isplate naknade
za rad stručne službe iz odredbe članka 106. ovog Pravilnika.

(4) Iznimno od stavka 3. ovog članka, kada se radi o kategorizaciji
objekata u domaćinstvima građana, član stručne službe nadležnog ureda ima
pravo na isplatu naknade po sobi 10,00 kn, po apartmanu 15,00 kn, po kući
za odmor 20,00 kn i po kampu 30,00 kn."

Članak 12.

(1) U prilogu I. ovog Pravilnika "Elementi i mjerila za kategorizaciju
hotela i motela", u točki I. "Uređenje i oprema", u bilješci uz glavni
tekst iza riječi "elemenata" dodaje se novi red: "Neobvezatni elementi
iznimno mogu biti osnova za provođenje posebnog postupka iz članka 9. ovog
Pravilnika".

(2) U prilogu I. ovog Pravilnika "Elementi i mjerila za kategorizaciju
hotela i motela", u točki I. "Uređenje i oprema", podtočka 1. "Veličina
objekta" mijenja se i glasi:

"Hotel:

najmanje 7 soba

Motel:

najmanje 5 soba."

(3) U prilogu II. ovog Pravilnika "Elementi i mjerila za kategorizaciju
aparthotela" u točki I. "Uređenje i oprema", podtočka 1. "Veličina objekta"
mijenja se i glasi: "najmanje 6 soba u apartmanima."

(4) U prilogu III. ovog Pravilnika "Elementi i mjerila za kategorizaciju
hotelskog naselja, hotelsko-apartmanskog naselja i apartmanskog naselja"
u točki I. "Uređenje i oprema", podtočka 1. "Veličina objekta" mijenja
se i glasi:

"najmanje 10 smještajnih jedinica".

(5) U prilogu IV. ovog Pravilnika "Elementi i mjerila za kategorizaciju
pansiona" u točki I. "Uređenje i oprema", podtočka 1. "Veličina objekta"
mijenja se i glasi: "najmanje 5 soba, a najviše 25 soba."

Članak 13.

U prilogu I. ovog Pravilnika "Elementi i mjerila za kategorizaciju hotela
i motela", u točki I. "Uređenje i oprema", u podtočki 3. "Prijemni hol
s recepcijom, portirnicom, informacijama i mjenjačnicom..." riječi i oznake:

"Mjenjačnica                                                      ·   ·
     -  "
zamjenjuju se riječju i oznakama:
"Mjenjačnica 1 "                                                 ·   ·   ·   ·   ·  1
"

U točki I. "Uređenje i oprema", u podtočki 18. "Radio i TV
prijemnici" riječi: "Radio i" brišu se.

U točki I. "Uređenje i oprema", u podtočki 20. "Sobe - ostali
elementi" iza naslova dodaju se riječi i oznake:

"Sav namještaj u sobi mora biti ujednačene
kvalitete i dizajna                                                   ·   ·
     · "

U točki I. "Uređenje i oprema", u podtočki 21. "Sobe za invalide..."

brojke: "3" zamjenjuju se brojkama: "2", te se dodaju riječi i oznake:

"Ako postojeći objekti imaju sobe za invalide          -   -   -  -  3 ·
"

U točki I. "Uređenje i oprema", u podtočki 22. "Vlastite kupaonice -
ostali elementi" riječi i oznake:

"Fen - sušilo za kosu                                               -
 -  -  ·   -  "
zamjenjuju se riječima i oznakama:

"Sušilo za kosu - ugrađeno u kupaonici                   -   -  -    1.
"

U točki I. "Uređenje i oprema", iz podtočke 24. "Hotelski apartman"

dodaje se podtočka 24a. koja glasi:

**"24a. Kuhinja - oprema i uređenje**

Kapacitetom mora odgovarati potrebama blagovaonice ili prostora

za usluživanje                                                             
   -

Na prozorima mora imati zaštitne mrežice                      
-

Uređaj za odvod dima, pare i mirisa                               
-

Stroj za pranje bijelog posuđa                                    -
  -    

Sve elemente uređenja i opreme propisane u
općem dijelu Pravilnika                                              
   ."

U točki II. "Usluge", u podtočki 1. "Recepcija - prijem i ispraćaj gostiju"
riječi i oznake:

"Mjenjačnica radi 12 sati dnevno                                -  -
   -  - 1

Mjenjačnica radi 16 sati dnevno                                -   -
 -    1.  "
brišu se.

Članak 14.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 011-01/98-01/58
Urbroj: 529-03/98-1
Zagreb, 12. listopada 1998.

Ministar
**Sergej Morsan,** v. r.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_PRILOG IX.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

![](dodatni/369999.gif)

![](dodatni/370000.gif)

Pravilnik, NN 137/1998-1679
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)